Oficiālais Vēstnesis L 046 , 17/02/1998 Lpp. 0013 - 0017



Komisijas Lēmums (1998. gada 13. februāris), ar ko paredz īpašus nosacījumus, kuri regulē zvejniecības un akvakultūras Bangladešas izcelsmes produktu importu (Dokuments attiecas uz EEZ) (98/147/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 22. jūlija Direktīvu 91/493/EEK, ar ko paredz veselības nosacījumus attiecībā uz zvejniecības produktu ražošanu un laišanu tirgū [1], kurā jaunākie grozījumi izdarīti ar Direktīvu 95/71/EK [2], un jo īpaši tās 11. pantu, ņemot vērā Padomes 1990. gada 10. decembra Direktīvu 90/675/EEK, ar ko nosaka principus, kas reglamentē veterināro pārbaužu organizēšanu produktiem, ko ieved Kopienā no trešām valstīm [3], kurā jaunākie grozījumi izdarīti ar Direktīvu 96/43/EK [4] un jo īpaši tās 19. panta 7. punktu, tā kā Komisijas ekspertu grupa ir veikusi pārbaudes vizīti uz Bangladešu, lai pārliecinātos par nosacījumiem, saskaņā ar kuriem ražo, uzglabā un nosūta uz Kopienu zvejniecības produktus; tā kā Bangladešas tiesību aktu noteikumus attiecībā uz zvejniecības produktu veselības ekspertīzēm un uzraudzību var uzskatīt par līdzvērtīgiem Direktīvā 91/493/EEK noteiktajiem; tā kā Bangladešas the Department of Fisheries – Fish Inspection and Quality Control (DF-FIQC) of the Ministry of Fisheries and Livestock ir spējīga efektīvi pārbaudīt spēkā esošo tiesību aktu piemērošanu; tā kā veterinārsanitārā sertifikāta iegūšanas procedūrā, ko nosaka Direktīvas 91/493/EEK 11. panta 4. punkta a) apakšpunktā, jāietver sertifikāta parauga definīcija, minimālās valodas(-u) prasības, kādā tas ir jāizstrādā, un parakstam pilnvarotās personas amats; tā kā saskaņā ar Direktīvas 91/493/EEK 11. panta 4. punkta b) apakšpunktu zvejniecības produktu iepakojumiem ir jāpiestiprina marķējums ar trešās valsts nosaukumu un tās uzņēmuma apstiprinājuma numurs; tā kā saskaņā ar Direktīvas 91/493/EEK 11. panta 4. punkta c) apakšpunktu ir jāizstrādā apstiprināto uzņēmumu saraksts; tā kā šāds saraksts jāizstrādā, pamatojoties uz DF-FIQC paziņojumu Komisijai; tā kā tādējādi DF-FIQC ir jānodrošina atbilstība Direktīvas 91/493/EEK 11. panta 4. apakšpunktā paredzētajiem noteikumiem; tā kā 1997. gada 31. decembrī DF-FIQC sniedza oficiālu apstiprinājumu par atbilstību Direktīvas 91/493/EEK pielikuma V nodaļā izklāstītajiem noteikumiem un attiecībā uz tādu prasību izpildi, kas līdzvērtīgas Direktīvā par uzņēmumu apstiprināšanu noteiktajām; tā kā ir nepieciešams atcelt 1997. gada 1. augusta Komisijas Lēmumu 97/513/EK par dažiem aizsardzības pasākumiem attiecībā uz konkrētiem zvejniecības produktiem, kuru izcelsme ir Bangladešā [5]; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants The Department of Fisheries – Fish Inspection and Quality Control (DF-FIQC) of the Ministry of Fisheries and Livestock ir kompetentā iestāde Bangladešā par zvejniecības un akvakultūras produktu atbilstības Direktīvas 91/493/EEK prasībām pārbaudīšanu un apliecināšanu. 2. pants Zvejniecības un akvakultūras produktiem, kuru izcelsme ir Bangladešā, ir jāatbilst šādiem nosacījumiem: 1) katram sūtījumam jābūt numurētam veselības sertifikāta oriģinālam, kas ir pareizi aizpildīts, parakstīts, datēts un uz vienas lapas, kura uzrakstīta atbilstoši A pielikuma paraugam; 2) produktus var vest tikai no apstiprinātajiem uzņēmumiem, kas uzskaitīti B pielikumā; 3) izņemot saldētus neiesaiņotus zvejniecības produktus, kas paredzēti konservētas pārtikas ražošanai, uz visiem iepakojumiem ir jābūt vārdam "BANGLADEŠA" un izcelsmes uzņēmuma apstiprinājuma numuram ar neizdzēšamiem burtiem; 4) zvejniecības produkti ir jāsagatavo un jāiepako pēc 1997. gada 31. decembra. 3. pants 1. Lēmuma 2. panta 1. punktā minētie sertifikāti ir jāizstrādā vismaz vienā tās dalībvalsts oficiālajā valodā, kurās notiek pārbaudes. 2. Uz sertifikātiem ir jābūt DF-FIQC pārstāvja vārdam, amatam un parakstam un iestādes oficiālam zīmogam krāsā, kas atšķiras no citu atzīmju krāsas. 4. pants Lēmumu 97/513/EK atceļ. 5. pants Šis lēmums ir adresēts dalībvalstīm. Briselē, 1998. gada 13. februārī Komisijas vārdā — Komisijas loceklis Franz Fischler [1] OV L 268, 24.9.1991., 15. lpp. [2] OV L 332, 30.12.1995., 40. lpp. [3] OV L 373, 31.12.1990., 1. lpp. [4] OV L 162, 1.7.1996., 1. lpp. [5] OV L 214, 6.8.1997., 46. lpp. -------------------------------------------------- A PIELIKUMS +++++ TIFF +++++ +++++ TIFF +++++ -------------------------------------------------- B PIELIKUMS APSTIPRINĀTO UZŅĒMUMU SARAKSTS Numurs | Nosaukums | Adrese | Apstiprināts līdz | CTG-35 | Apex Foods Ltd | Sagarika Road, Chittagong | 28.2.1999. | CTG-31 | SAR & Co. Ltd | Sagarika Road, Chittagong | 28.2.1999. | CTG-33 | Meenhar Sea Foods Ltd | Kulurghat, Chittagong | 28.2.1999. | KLN-18 | Lockpur Fish Processing Co. Ltd | Rupsha, Khulna | 28.2.1999. | KLN-08 | Asian Sea Food Ltd | Shipyard Road, Khulna | 28.2.1999. | KLN-01 | Sigma Sea Foods Ltd | Rupsha, Khulna | 28.2.1999. | --------------------------------------------------